TM กำไรปี 63 แตะ 41 ลบ. พ่วงแจกปันผล 0.10 บ. XD 26 เม.ย.นี้
TM กำไรสุทธิปี 63 ที่ระดับ 41.69 ล้านบาท เตรียมจ่ายเงินปันผล 0.10 บาทต่อหุ้น XD 26 เม.ย. 2564 วางเป้ารายได้ปี 64 แตะ 650-700 ลบ. ลุยก่อสร้างอาคาร Nursing Home-อาคาร Rehabilitation Hospital ช่วงครึ่งปีแรก
TM กำไรสุทธิปี 63 ที่ระดับ 41.69 ล้านบาท เตรียมจ่ายเงินปันผล 0.10 บาทต่อหุ้น XD 26 เม.ย. 2564 วางเป้ารายได้ปี 64 แตะ 650-700 ลบ. ลุยก่อสร้างอาคาร Nursing Home-อาคาร Rehabilitation Hospital ช่วงครึ่งปีแรก
25 ก.พ. 2564

นางสุนทรี จรรโลงบุตร ประธานเจ้าหน้าที่บริหาร บริษัท เทคโนเมดิคัล จำกัด (มหาชน) หรือ TM เปิดเผยว่า ผลการดำเนินงานในปี 2563 บริษัทมีกำไรสุทธิอยู่ที่ 41.69 ล้านบาท และมีรายได้จากการขายสินค้าอยู่ที่ 630.87 ล้านบาท
ขณะเดียวกันในการประชุมคณะกรรมการบริษัทครั้งที่ 2/2564 เมื่อวันที่ 24 ก.พ. 2564 ที่ผ่านมา ได้มีมติจ่ายเงินปันผล 0.10 บาทต่อหุ้น โดยบริษัทจะนำเสนอเรื่องดังกล่าวต่อการประชุมสามัญผู้ถือหุ้นประจำปี 2564 ที่จะจัดขึ้นในวันที่ 20 เม.ย. 2564 ณ  ห้องปาริชาต 3 ชั้น 3 โรงแรมโกลเด้นทิวลิปซอฟเฟอริน ซอยแสงแจ่ม ถนนพระราม 9 เขตห้วยขวาง กรุงเทพฯ เพื่อขอมติอนุมัติต่อไป ซึ่งจะกำหนดรายชื่อผู้ถือหุ้นที่มีสิทธิรับเงินปันผล (Record date) ในวันที่ 27 เม.ย. 2564 โดยบริษัทมีกำหนดจ่ายปันผลในวันที่ 14 พ.ค. 2564
สำหรับแผนการดำเนินงานในปี 2564 โดยเบื้องต้นบริษัทคาดว่ารายได้จะอยู่ที่ประมาณ 650-700 ล้านบาท เนื่องจากมีออเดอร์จากกลุ่มลูกค้าโรงพยาบาลรัฐและโรงพยาบาลเอกชนเข้ามาอย่างต่อเนื่อง ประกอบกับบริษัทได้มีการจำหน่ายสินค้าผ่านโชว์รูม และขยายช่องทางการจำหน่ายสินค้าทางออนไลน์ เพื่อสนับสนุนมาร์จิ้นให้มีความแข็งแกร่งมากยิ่งขึ้น
นอกจากนี้ บริษัททีเอ็ม เนิร์สซิ่ง แคร์ จำกัด ซึ่งเป็นบริษัทย่อยของTM ในปัจจุบันได้เตรียมพื้นที่สำหรับก่อสร้างอาคาร Nursing Home และ อาคาร Rehabilitation Hospital เพื่อรับดูแลผู้สูงอายุทุกภาวะ และโรงพยาบาลเฉพาะทาง เช่น การกายภาพฟื้นฟู, การดูแลผู้สูงอายุ และดูแลผู้ป่วยอัมพฤกษ์อัมพาต เป็นต้น โดยคาดว่าโครงการดังกล่าวจะเริ่มดำเนินการก่อสร้างภายในช่วงครึ่งปีแรกของปี 2564 และคาดว่าจะเปิดให้บริการได้ภายไตรมาส2/65